যুক্তরাষ্ট্রের পশ্চিমাঞ্চলীয় অঙ্গরাজ্য কলোরাডোর গ্লেনউড ক্যাভার্নস অ্যাডভেঞ্চার পার্কে রয়েছে দৈত্যাকার এই দোলনা। দোলনাটি ‘জায়ান্ট ক্যানিয়ন সুইং’ নামে পরিচিত এবং পার্কটির মূল আকর্ষণ।
কলোরাডো নদীর থেকে ১৩০০ ফুট উঁচুতে রয়েছে এই জায়ান্ট ক্যানিয়ন সুইং। ২০১০ সালে সর্বসাধারণের জন্য খুলে দেওয়া হয় এই ভয়ঙ্কর রাইডটি।
জায়ান্ট ক্যানিয়ন সুইং সর্বোচ্চ ৫০ মাইল প্রতি ঘণ্টার গতিতে উপর থেকে নীচে দুলতে পারে যা এই রাইডের যাত্রীদের আতঙ্কিত করার পক্ষে যথেষ্ট। একাধিক কড়া নিয়ম এবং শর্তের গণ্ডি পেরিয়ে তবেই এই জায়ান্ট ক্যানিয়ন সুইং-এ চড়ার ছাড়পত্র মেলে।